Surah Ad-Dhuha

Surat Adh-duhaa (basa Arab:الضحى) nyaéta surat ka-93 dina al Qur'an sarta diwangun ku 11 ayat. Surat ieu kaasup golongan surat Makkiyah sarta diturunkeun sanggeus surat Al Fajar. Ngaran Adh Dhuhaa dicokot tina kecap anu aya dina ayat kahiji, anu hartina "waktu duha".

Surat Adh Dhuhaa, ngajelaskeun ngeunaan bimbingan Alloh SWT ka Nabi Muhammad SAW ku cara anu teu kendat-kendatna sarta ngandung ogé paréntah ka Nabi sangkan sukur kana sagala nikmat. 

 Poko-poko Eusina 

 Alloh SWT sekali-kali moal ninggalkeun Nabi Muhammad SAW.
 Isaarat ti Alloh SWT yén kahirupan Nabi Muhammad SAW sarta dakwahna baris nambahan alus sarta mekar.
 Larangan ngécé ka budak yatim sarta ngusir jalma baramaén.
 Paréntah ngucapkeun nikmat anu dipaparin ku Alloh minangka tanda sukur. 

Eusi jeung Tarjamah 

 Ayat ka Tulisan Arab Tarjamah basa Sunda 1. وَٱلضُّحَىٰDemi waktu duha. 2. وَٱلَّيۡلِ إِذَا سَجَىٰJeung peuting waktu keur sepi jempling. 3. مَا وَدَّعَكَ رَبُّكَ وَمَا قَلَىٰPangéran manéh teu ngantep jeung teu ngéwa ka anjeun. 4. وَلَلۡأَخِرَةُ خَيۡرٌ۬ لَّكَ مِنَ ٱلۡأُولَىٰJeung saéstuna ahérat téh leuwih hadé pikeun anjeun batan dunya. 5. وَلَسَوۡفَ يُعۡطِيكَ رَبُّكَ فَتَرۡضَىٰٓJeung saéstuna Pangéran manéh baris maparin kurnia ka anjeun nepi ka anjeun jadi suka. 6. أَلَمۡ يَجِدۡكَ يَتِيمً۬ا فَـَٔاوَىٰLain pan Alloh mendakan anjeundina kaayaan yatim, tuluy nangtayungan? 7. وَوَجَدَكَ ضَآلاًّ۬ فَهَدَىٰJeung Alloh mendakan anjeun dina kaayaan bingung, tuluy maparin pituduh? 8. وَوَجَدَكَ عَآٮِٕلاً۬ فَأَغۡنَىٰJeung Alloh mendakan anjeun dina kaayaan miskin, tuluy maparin kacukupan? 9. فَأَمَّا ٱلۡيَتِيمَ فَلَا تَقۡهَرۡAnapon, ari ka budak yatim ulah anjeun lumaku sawenang-wenang. 10. وَأَمَّا ٱلسَّآٮِٕلَ فَلَا تَنۡہَرۡSarta ari ka jalma nu baramaén ulah anjeun ngusir (nyentak). 11. وَأَمَّا بِنِعۡمَةِ رَبِّكَ فَحَدِّثۡJeung ari kana nikmat ti Pangéran anjeun kudu ngucap-ngucapkeunana (ku cara sukur).

 Tumbu ka luar 

Kategori:Surah dina Al-Qur'an